Poziv za dostavljanje ponuda

**OPIS POSLOVA I ZADATAKA**

**Kompanija za razvoj softvera**

1. **Pozicija:** Kompanija za razvoj softvera
2. **Radno mjesto:** Bosna i Hercegovina
3. **Referenca na projekat:** Resursni centar za bh. civilno društvo u procesu evropskih integracija   
    BiH
4. **Trajanje projekta:** 10. 10. 2018. – 9.10. 2022.
5. **Trajanje zadatka i izvještavanja:**  Period zadatka je tokom trajanja projekta.
6. **Rok za podnošenje ponuda**: 10.01.2019.

**F: OPĆE INFORMACIJE**

Centri civilnih Inicijativa i Agencija za saradnju, edukaciju i razvoj uz podršku Evropske unije sprovode projekat pod nazivom “Resursni centar za bh. civilno društvo u procesu evropskih integracija BiH”.

Zakonski okvir kojim se reguliše civilno društvo u BiH je afirmativan i u skladu sa međunarodnim standardima. Ipak, i pored značajnog poticaja u oblasti izgradnje kapaciteta civilnog društva u proteklom periodu, tehničke vještine organizacija civilnog društva (OCD) još uvijek nisu na zadovoljavajućem nivou. Općenito, njima nedostaju vještine analitičkog razmišljanja, istraživanja javnih politika i razvojne vještine kao i moderne tehnike zagovaranja. Često je prisutna loša koordinacija mreža OCD, te je njihovo funkcionisanje u mnogim slučajevima neefikasno i bez dogovorenih ciljeva i jasnog plana rada.

Shodno tome nedovoljno je razvijena vidljivost OCD kao i njihov uticaj u javnosti, što negativno utiče na javni imidž OCD-a, saradnju sa vlastima/poslovnim sektorom, te na prospekte održivosti civilnog društva, čime se ograničava potencijal za diversifikaciju izvora finansiranja OCD. Projektom će se na identifikovane probleme odgovoriti nizom edukativnih i konsultativnih aktivnosti, istraživačko-analitičkih i zagovaračkih aktivnosti kroz tri stuba:

a) Prvim projektnim stubom razvit će se odgovarajuća infrastruktura i logistika Resursnog centra, koji će imati kapacitet da velikom broju lokalnih OCD pruži alate, znanja i resurse potrebne za razvoj zagovaranja, analitike i sektorski-relevantnih pregovaračkih vještina potrebnih za učešće u politici i socijalnom dijalogu. Očekujemo da se poveća stručnost i reputacija civilnog društva u BiH, a posebno u kontekstu procesa pregovora države sa Evropskom unijom. Resursni centar će ciljati lokalne novonastale organizacije kojima je potrebno osnovno jačanje vještina, ali i iskusnije organizacije civilnog društva kojima su potrebne napredne vještine i razvoj specifičnih znanja.

b) Projekat je usmjeren i na unaprijeđene perspektive održivosti OCD-a u BiH. Provedbom aktivnosti u okviru ovog stuba želimo diversifikovati izvore sredstava OCD-a u BiH, ali i unaprijediti saradnju između OCD i javnih institucija u kontekstu evropskih integracija. Kroz ovaj stub projektom će se snažno promovisati volonterizam kao opcija koja je otvorena i poželjna za bh. građane svih životnih dobi, kako bi u što većim kapacitetima doprinijeli dobrobiti svoje zajednice i cijelog društva. Afirmativnije okruženje za rad i razvoj OCD planira se ostvariti i kroz oživljavanje javnih prostora u općinama, koji bi bili dati na raspolaganje pod jasnim uslovima i kriterijima (transparetnom i pravednom postupku) što većem broju OCD na korištenje. U konačnici, kroz tako unaprijeđen položaj OCD, planirani projektni rezultat je i formalizacija „mehanizma saradnje između institucija i OCD-a u kontekstu evropskih integracija u BiH“.

c) Treći projektni stub fokusira se na razvoj sektorskih inicijativa za usklađivanje zakonodavstva BiH sa EU Acquis Communautaire i na široko promovisanje potrebnih reformi usmjerenih na EU. Cilj je jačanje javnog znanja o potrebnim koracima, procedurama i strukturama u procesu pridruživanja EU i informisanje građana BiH o konkretnim učincima reformi usmjerenih na evropske integracije na njihov svakodnevni život.

**G: CILJ PROJEKTA**

Glavni cilj projekta je doprinijeti povećanju angažmana organizacija civilnog društva u BiH u procesima odlučivanja, posebno u pogledu evropskih integracija BiH, a koji će se postići na sljedeće načine: (a) jačanjem kapaciteta OCD (uključujući i aktiviste) da postanu kompetentni, samostalni i prepoznati sektorski akteri u predstojećem procesu pregovora između BiH i EU, (b) unapređenju institucionalnog okvira u BiH kao katalizatora razvoja OCD i efektivne saradnje sa institucijama u BiH i (c) jačanje zamajca reformi usmjerenih na integraciju BiH u EU.

**H: DJELOKRUG RADA**

Kompanija za razvoj softvera će u okviru ovog ugovora biti odgovorna za cjelokupni web dizajn i razvoj virtuelne platforme kako bi se doprinijelo učinkovitoj provedbi komunikacijskog plana i pokretanju programa za podršku programu „EU Civil Society Facility and Media Programme in BiH 2017” (CSF). Razvoj platforme pretpostavlja dugoročna rješenja i mogućnost dugoročnih ažuriranja.

**Virtuelna platforma obuhvatit će programsku stranicu CSF-a, stranicu Resursnog centra, podstranice za 14 sektora i 9 projekata.**

Njena glavna svrha je omogućavanje saradnje između OCD i povećanje informisanosti javnosti i znanja o projektima pomoći Evropske Unije u BiH.

Kompanija Application Development će osigurati sljedeće usluge:

1. Razvoj aplikativnog softvera na svim nivoima
   1. Usluge razvoja aplikacije.
   2. Usluge dizajniranja aplikacije
   3. Razvoj websajta i hosting podrška tokom trajanja projekta

Sistemske komponente

Cjelokupno rješenje sastojat će se od dva glavna dijela:

1. Administrativni dio
   1. Interfejs za upravljanje privilegovanim korisnicama (pristup na osnovu doznačenih uloga)
   2. Upravljanje sadržajem za Resursni centar
   3. Upravljanje sadržajem za 14 Sektorskih stranica (uključujući i mogućnost dodavanja sektora)
   4. Upravljanje sadržajem za 9 projektnih stranica (uključujući i mogućnost dodavanja projekata)
   5. Upravljanje Chatbotom
   6. Upravljanje sadržajem za Početnu stranicu
2. Javni dio
   1. Neograničen pristup Početnoj stranici

Početna stranica mora biti podijeljena na sekcije. Ove sekcije moraju jasno predstavljati Resursni centar, istaknute videozapise sa projekata, kampanje, novosti, info o OCD, twitter, Chatbot i linkove na drugi nivo sistema koji je rezervisan za sektore. Sistem po zadanoj vrijednosti mora podržavati 14 sektora i omogućiti proširenja u budućnosti. Chatbot mora biti dostupan na svim javnim stranicama.

* 1. Neograničen pristup Sektorskim stranicama

Jedinstveni dizajn i stil formatiranja obavezan je za sve sektorske i projektne stranice. Ove stranice moraju nuditi detaljne informacije o Sektoru/projektu i njegovim aktivnostima. Poželjno je da se ove stranice podijele na sekcije: uvodni tekst, tekući projekti, ostvareni projekti, novosti, dokumenti, galerija fotografija i videozapisa i linkovi na treći nivo sistema, koji mora pokazivati stranice rezervisane za Projekat. Po zadanoj vrijednosti je planirano imati 9 projekata, ali sistem mora podržavati proširenja ukoliko budu potrebna u budućnosti.

* 1. Neograničen pristup Projektnim stranicama

Jedinstveni dizajn i stil formatiranja obavezan je za sve projektne stranice. Način koji je korišten kod rada na sekcijama mora se primijeniti čak i na projektne stranice. Projektne sekcije su: novosti, uvodni tekst, informacije (o projektu, izvođaču/ima, logo, wabsajt, itd), postignuća, slike i videozapisi i publikacije i dokumenti.

Ranije pomenute sekcije Novosti mogle bi se sastojati od tekstova, videozapisa i fotografija. Video datoteke će se objavljivati na YouTube kanalu i prilagati uz novosti kao linkovi sa malim (thumbnail) slikama.

Preferencije za websajtove:

* Izrada aplikacije mora biti zasnovana na Microsoft tehnologijama c#, .net, MVC, SQL server express uključujući pojedine Java Script okvire ukoliko za to postoji potreba i ukoliko se može primijeniti na različite medijske formate, uključujući android aplikaciju
* Kompanija Application Development mora biti pružalac usluga hostinga za aplikaciju u periodu od četiri godine.
* Aplikacija mora biti hostirana na Windows OS koji koristi IIS.

**I: AUTORSKA PRAVA**

Sadržaj informacija primljenih tokom angažmana podliježe zaštiti i u vlasništvu je CCI BiH i Delegacije Evropske Unije u BiH. Korištenje takvog sadržaja, djelomično ili u cjelosti, od strane trećih strana bez dozvole Vlasnika nije dozvoljeno. Korištenje informacija je moguće i opravdano samo ukoliko je takva upotreba sastavni dio aktivnosti projekta koji se provodi.

**j: VRIJEDNOST POZIVA ZA DOSTAVLJANJE PRIJEDLOGA I PLAĆANJE**

Vrijednost ponude ne može premašiti 9.000 EUR (bez uključenog PDV-a).

Isplata će se vršiti u obrocima u skladu sa kontrolnim tačkama ugovorenih obaveza, nakon što rukovodilac projekta potvrdi da su svi pomenuti segmenti usluge uspješno isporučeni. Ovaj Opis poslova i zadataka sastavni je dio ugovora.

**K: KVALIFIKACIJE KOMPANIJE ZA RAZVOJ SOFTVERA**

**Posebno profesionalno iskustvo:**

* Dokazano iskustvo u oblasti razvoja i izvođenja virtuelnih interaktivnih sadržaja;
* Dokazano iskustvo u oblasti razvoja internetskog sadržaja;
* Dokazano iskustvo u oblasti komunikacija;
* Dokazano iskustvo u oblasti web dizajna;
* Dokazano iskustvo u oblasti programiranja gadgeta i virtuelnih aplikacija;
* Znanje o EU može biti korisno.

**L: KRITERIJI ZA ODABIR**

### U cilju ispunjavanja uslova za sklapanje ugovora, ponuđači moraju dostaviti dokaze o ispunjavanju kriterija za odabir. Ukoliko ponudu dostavlja konzorcij, ako nije precizirano, kriterij za odabir će se primijeniti na konzorcij kao cjelinu.

Kriteriji za odabir za svakog ponuđača su:

**Tehničke i profesionalne sposobnosti ponuđača:**

* Validna dozvola za vršenje usluga koje su predmet ove ponude;
* Najmanje pet (5) godina iskustva u oblasti razvoja internetskih platformi
* Najmanje tri (3) završena projekta iste prirode/obima/složenosti kao i usluga navedenih u ovoj ponudi tokom sljedećeg perioda: proteklih pet (5) godina računajući od datuma roka za dostavljanje (10.01.2019). Naručilac zadržava pravo da zatraži kopije potvrda konačnog prihvatanja potpisane od strane supervizora/naručitelja projekata.

**M: NAČIN DOSTAVLJANJA I VREMENSKI ROK**

Svi tenderi moraju sadržavati sljedeće informacije i uredno ispunjenu dokumentaciju:

#### Dokaz za ispunjavanje neophodnih tehničkih uslova - kopije najnovije dokumentacije koje pokazuju pravni status i mjesto registracije sjedišta ponuđača moraju biti u prilogu;

#### Dokaz profesionalnog iskustva – Spisak referenci i iskustava koja potvrđuju kvalifikacije navedene pod tačkom “K” Poziva za dostavljanje ponuda;

#### Finansijska ponuda – uz napomenu da su uzeti u obzir svi zadaci navedeni pod tačkom “H” ovog Opisa poslova i zadataka

Ponuda (kombinovana tehnička i finansijska ponuda) se dostavlja putem pošte najkasnije do 10.01.2019., na slijedeću adresu: Centri civilnih inicijativa, Ludviga Kube 7, 75 000 Tuzla (Napomena: Ponuda – Kompanija za razvoj softvera).